Document ID: /roh_data/filtered/fineweb-2-filterrobots_roh.jsonl.gz/9182

Mintga onn nov cumenza tar nus cun in «bun di bun onn». El cumenza cun buns giavischs. RTR cumenza l’onn 2021 cun giavischs da las grondas cuminanzas religiusas en Svizra.
Jau giavisch ch’ins vesa las colurs da la vita e na be alv e nair. E ch’ins tschertga communablamain soluziuns.
Mes grond giavisch è ch’i vegnia puspè a flurir da questas chaussas ch’èn mortas l’onn passà.
Per la Svizra giavisch jau in zic dapli solidaritad. E che la pasch religiusa possia vegnir mantegnida.
Jau giavisch che nus pudain bajegiar giu pregiudizis en scola avant ch’antisemitissem nascha insumma.
Jau ma giavisch ch’ils carstgauns hajan dapli confidenza en lur potenzial, ch’els hajan il curaschi da chattar la fortuna en sasez.